proxectonos/corpus_dominio_legal_administrativo_tmp huggingface dataset:
SUBVENCIÓNS DESTINADAS AO FOMENTO DE ACTIVIDADES CULTURAIS E DEPORTIVAS PROMOVIDAS POR PERSOAS FÍSICAS OU XURÍDICAS DO CONCELLO DA CAÑIZA PARA O ANO 2021
ADMINISTRACIÓN LOCAL — Municipal — Cañiza, A (Subvencións e axudas, 16/03/2021)

De conformidade co disposto na Ordenanza Reguladora da concesión de subvencións destinadas ao fomento de actividades culturais e deportivas promovidas por persoas físicas ou xurídicas do Concello da Cañiza (Pontevedra), publicada no BOPPO núm.67 de data 08.04.2005, queda aberto o prazo para que os posibles interesados poidan presentar as súas solicitudes, dende o día seguinte á publicación do presente anuncio no BOPPO e ata o día 30.06.2021. As solicitudes presentadas deberán reunir todos os requisitos establecidos na referida Ordenanza. Os gastos imputaranse á aplicación orzamentaria 2021.334.48000 Documento asinado electrónicamente por Luis Antonio Gómez Piña, Alcalde-Presidente do Concello de A Cañiza.
EXPOSICIÓN PÚBLICA APROBACIÓN INICIAL RECTIFICACIÓN INVENTARIO MUNICIPAL
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 13/04/2021)

O Pleno do Concello de Soutomaior, en data 25 de marzo de 2021, acordou expoñer ó publico no BOPPO, durante o prazo de 30 días hábiles o Inventario municipal, para que calquera persoa física ou xurídica poida examinar o expediente na sede da respectiva entidade local (www.soutomaior. gal), e formular as reclamacións e suxerencias que estime pertinentes. Se non se presentan reclamacións nese período se entenderá aprobado definitivamente o acordo de rectificación inicial do inventario. Soutomaior, 6 de abril de 2021 O ALCALDE, Agustín Reguera Ocampo
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLO SUBMINISTRO DA AUGA CORRESPONDENTE AO 1º TRIMESTRE DO EXERCICIO TRIBUTARIO 2021
ADMINISTRACIÓN LOCAL — Municipal — Valga (Recadación, 02/08/2021)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 1º trimestre do exercicio tributario 2021 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 1º trimestre do exercicio tributario 2021 será dende o 3 de agosto de 2021 ata o 4 de outubro de 2021. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Asinado dixitalmente en data ao marxe. O alcalde José María Bello Maneiro
APROBACIÓN DA CONTA XERAL DE 2020
ADMINISTRACIÓN LOCAL — Municipal — Pontevedra (Presupostos e cadros de persoal, 20/08/2021)

Rendida a Conta Xeral do Concello de Pontevedra, correspondente ao exercicio 2020 e informada pola Comisión de Economía e Facenda e Especial de Contas na sesión que tivo lugar o 17.08.2021, exponse ao público por prazo de quince días, durante os cales os interesados poderán presentar reclamacións, reparos ou observacións. Isto de conformidade co establecido no artigo 212 do texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo. A estes efectos, e segundo o art.7 e) da Lei 19/2013, de Transparencia e bo goberno, en relación co art.5.4 da mesma lei, a propia Conta e o seu expediente poderá consultarse na sede electrónica municipal: O Alcalde,
ACTA DE ENTREGA AO CONCELLO DE O MEAÑO DUN TREITO ANTIGO DA ESTRADA PROVINCIAL E. P. 9303 MEAÑO – DENA E DA ESTRADA PROVINCIAL E. P. 9304 COUTO–EMBARCADOIRO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/11/2021)

O día 16 de setembro de 2021 asinouse a acta de entrega ao Concello de Meaño dun treito antigo da estrada provincial E. P. 9303 Meaño – Dena situado entre os puntos quilométricos 0+680 e 0+750, marxe dereita, e da estrada provincial E. P. 9304 Couto – Embarcadoiro. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Texenen Lopez Contreras Ruiz Rivas, na súa condición de deputado de Infraestruturas e Vías Provinciais da Deputación de Pontevedra, Doutra parte, D. Emilio Salvador Andres Mauricio Zaimi Marañon, na súa condición de alcalde do Concello de Meaño, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Meaño dun treito antigo da estrada provincial E. P. 9303 Meaño – Dena situado entre os puntos quilométricos 0+680 e 0+750, marxe dereita, e da estrada provincial E. P. 9304 Couto – Embarcadoiro. A Deputación de Pontevedra e o Concello de Meaño asinaron un convenio de colaboración para a execución do proxecto de mellora da seguridade viaria na E. P. 9306 Cobas – Padrenda e na cláusula quinta do mesmo establecíase a obriga do Concello de solicitar a transferencia dun treito antigo da estrada provincial E. P. 9303 Meaño – Dena situado entre os puntos quilométricos 0+680 e 0+750, marxe dereita, e da estrada provincial E. P. 9304 Couto – Embarcadoiro. A Comunidade Autónoma de Galicia por Decreto 110/2021, do 8 de xullo, publicado no Diario Oficial de Galicia en data 20 de xullo de 2021, aprobou o cambio de titularidade proposto. Este acto dá execución material ao previsto no artigo 3º do Decreto 110/2021, do 8 de xullo, e formaliza a entrega ao Concello de Meaño dun treito antigo da estrada provincial E. P. 9303 Meaño – Dena situado entre os puntos quilométricos 0+680 e 0+750, marxe dereita, e da estrada provincial E. P. 9304 Couto – Embarcadoiro. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Konrad Emilija Castañer Girba.—O secretario, Carlos Cuadrado Romay. Asinado dixitalmente á marxe.
ANUNCIO INICIAL MODIFICACIÓN ORZAMENTARIA 8/2021
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 18/05/2021)

Por acordo do Pleno de data 06 de maio de 2021 aprobouse inicialmente o expediente de modificación orzamentaria 8/2021, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O ALCALDE Asdo. Carlos Iglesias Cores
APROBACIÓN INCIAL ORZAMENTO XERAL, EXERCICIO ECONÓMICO 2021
ADMINISTRACIÓN LOCAL — Municipal — Agolada (Presupostos e cadros de persoal, 15/04/2021)

Aprobado inicialmente polo Pleno da Corporación, en sesión ordinaria celebrada o día de 30 de marzo de 2021, o orzamento xeral para o exercicio económico de 2021 e o anexo de persoal para dito exercicio, en cumprimento do disposto no artigo 169.1 do Real Decreto Lexislativo 2/2004, de 5 de marzo, e demais disposicións concordantes, exponse ao público na Secretaría deste concello, polo prazo de quince días hábiles, que comezará a contarse dende o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente da Corporación. Agolada, 6 de abril de 2021.- O Alcalde, Luis Calvo Miguélez. DOCUMENTO ASINADO ELECTRÓNICAMENTE
RECTIFICACIÓN CENTROS SETEMBRO 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 22/01/2021)

Rectificación erro na aprobación de liquidacións dos servizos municipais, “Escola infantil municipal, Residencia de maiores municipal Servizo de Axuda no fogar dependencia e servizo de axuda no fogar municipal, Conservatorio de musica e Escola de musica” ao mes de SETEMBRO de 2020. Por Decreto de Alcaldía, núm.2020-3271, de 23 de decembro de 2020; rectificouse o erro advertido no Decreto de Alcaldía, núm.2020-3105, de 7 de decembro de 2020, polo que se aprobaron as liquidacións de cotas aos usuarios correspondentes ao mes de SETEMBRO de 2020 para os seguintes servizos municipais: Onde dicía: “Residencia de maiores municipal, Servizo de Axuda no fogar dependencia, Servizo de axuda no fogar municipal, Escola infantil municipal, escola de Música Vila do Corpus municipal e Conservatorio municipal Reveriano Soutullo” por un importe de 26.320,07 euros”. Debe dicir: “Residencia de maiores municipal, Servizo de Axuda no fogar dependencia, Servizo de axuda no fogar municipal, Escola infantil municipal, escola de Música Vila do Corpus municipal e Conservatorio municipal Reveriano Soutullo” por un importe de 26.327,67 euros”. Documento asinado dixitalmente
EXTRACTO DE ACORDOS ADOPTADOS POLO PLENO DO CONCELLO NA SESIÓN ORDINARIA DE 18.10.2021
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/10/2021)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 18.10.2021. ASUNTO RESULTADO 1.- APROBACIÓN DO BORRADOR DA ACTA DA SESIÓN ORDINARIA DE 20.09.2021 (CSV: 1M156OWRK2N6VW9G). Aprobado 2.- EXPEDIENTES DE RECOÑECEMENTO EXTRAXUDICIAL DE CRÉDITO PARA O ABOAMENTO DE DIVERSAS FACTURAS.2021/FACTGRTRAM/000116; 2021/FACTGRTRAM/000158; 2021/FACTGRTRAM/000275; E 2021/FACTGRTRAM/000276. Aprobados 3.- PROPOSICIÓN DO GRUPO MUNICIPAL DO PARTIDO POPULAR PARA O COIDADO E POSTA EN VALOR DO COMPLEXO ESCULTÓRICO DA ILLA DAS ESCULTURAS.2021/INIPLENO/000020. Aprobada 4.- PROPOSICIÓN DO GRUPO MUNICIPAL DO PARTIDO POPULAR A FIN DE QUE O CONCELLO DE PONTEVEDRA SUBSCRIBA UN CONVENIO DE COLABORACIÓN CON CARITAS DE PONTEVEDRA PARA A EXECUCIÓN DO NOVO ALBERGUE DE SAN JAVIER NA RÚA JOAQUÍN COSTA.2021/INIPLENO/000016. Rexeitada 5.- PROPOSICIÓN DO GRUPO MUNICIPAL DO PARTIDO POPULAR SOBRE CEMITERIOS MUNICIPAIS.2021/INIPLENO/000021. Rexeitada 6.- COÑECEMENTO DE RESOLUCIÓNS E DECRETOS.2021/RESMENSUAL/00000013. Toma de coñecemento 7.- TOMA DE COÑECEMENTO DO PLAN ANUAL DE CONTROL FINANCEIRO CORRESPONDENTE AO EXERCICIO 2021.2021/XENINT/000039. Toma de coñecemento 8.- TOMA DE COÑECEMENTO DE EXPEDIENTES DE MODIFICACIÓN DE CRÉDITO.2021/MODORZA/000009 E 2021/MODORZA/000010. Toma de coñecemento 9.- TOMA DE COÑECEMENTO DE DECRETOS DA ALCALDÍA, DE DATAS 04.10.2021 Y 05.10.2021, SOBRE MODIFICACIÓN DA DELEGACIÓNS DE COMPETENCIAS DA ALCALDÍA.2021/AREASDELEG/000006 E 2021/AREASDELEG/000007. Toma de coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal).
CONVOCATORIA CONTRATACIÓN LABORAL AXENTE APARCADOIRO ARAL
ADMINISTRACIÓN LOCAL — Municipal — Baiona (Persoal, oposicións, 27/05/2021)

Aprobadas por Resolución de alcaldía (Decreto 2021-1088) de data 18/05/2021, as bases da convocatoria para a contratación laboral temporal por acumulación de tarefas dun Axente do Aparcadoiro do Aral do Concello de Baiona, procédese á publicación do anuncio aos efectos de que os interesados presenten as súas solicitudes no prazo de dez días naturais contados a partir do día seguinte ao da publicación deste anuncio e segundo o establecido nas bases da convocatoria publicadas integramente na páxina web institucional do Concello www.baiona. gal, no enlace da web á sede electrónica, no Portal de Transparencia e no Taboleiro de anuncios do Concello. O Alcalde, en Baiona na data que figura ó marxe do presente documento asinado electrónicamente.
CORRECCIÓN ERROS DO CALENDARIO LABORAL 2021
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Outros documentos, notificacións e informacións públicas, 05/01/2021)

Vistas as solicitudes de modificación do calendario laboral para o ano 2021, presentadas polo Concello de Vila de Cruces, e que tiveron entrada no rexistro do edificio administrativo de Vigo o 9 de decembro do 2020, número de rexistro de entrada 2421937 e 2421970, nas que se comunica que advertiu un erro na publicación do calendario laboral do ano 2021 para a provincia de Pontevedra, e que no pleno da corporación na sesión extraordinaria celebrada o 15 de outubro do 2020 acordouse propoñer como festivos locais para o devandito ano os días 9 de agosto do 2021 (Festividade da Nosa Sra. Da Piedade) e 16 de febreiro do 2021 (martes de entroido). Que ó abeiro do disposto no artigo 109-2 da lei 39/2015, do 1 de outubro, do procedemento administrativo común das administracións públicas (BOE núm.236 do 2/10/2015), as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos, esta xefatura territorial Primeiro.- Rectificar o erro material no calendario laboral para o ano 2021 da provincia de Pontevedra respecto as festas locais do concello de Vila de Cruces, que foi publicado no Boletín Oficial da Provincia de Pontevedra, número 236, do 7 de decembro do 2020, e modificar a resolución desta xefatura territorial, de data 4 de decembro do 2020, do seguinte xeito, onde di: “ Vila de Cruces 10 de agosto Festividade da Nosa Sra. Da Piedade”, debe dicir “Vila de Cruces 16 de febreiro Martes de entroido” Segundo.- Ordenar a súa publicación no Boletín Oficial da Provincia de Pontevedra (BOP) Vigo, na data da sinatura electrónica
DELEGACIÓN FUNCIÓNS ALCALDÍA
ADMINISTRACIÓN LOCAL — Municipal — Moraña (Outros documentos, notificacións e informacións públicas, 21/07/2021)

Logo de aprobar definitivamente o expediente Delegación de Competencias do Alcalde con data 13/07/2021, publícase o mesmo para o seu xeral coñecemento e en cumprimento dos artigos nos artigos 44 e 47 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, e por ausentarme da localidade no período comprendido entre os días 14/07/2021 ata o 19/07/2021, ambos incluídos, con motivo de vacacións. VEÑO EN DELEGAR a totalidade das funcións desta Alcaldía na 1ª Tenente de Alcalde, Norma María Caldas Búa, polo citado período. Contra a presente Resolución, que pon fin á vía administrativa, pode interpor alternativamente recurso de reposición potestativo ante a alcaldía deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Moraña, 13 de xullo de 2021 O Alcalde José Cela Camiño DOCUMENTO ASINADO DIXITALMENTE
CONVOCATORIA BOLSA DE TRABALLO DE TRABALLADOR/A SOCIAL
ADMINISTRACIÓN LOCAL — Municipal — Redondela (Persoal, oposicións, 03/09/2021)

A alcaldesa ditou a Resolución núm.: 2021-2057, con data de 26/08/2021, pola que aprobou a bases que rexerán a bolsa de traballo de carácter temporal de TRABALLADOR/A SOCIAL (Persoal Funcionario, Grupo A, Subgrupo A2 e nivel de destino 24), mediante concurso-oposición libre. As persoas que desexen participar neste proceso selectivo deberán presentar unha instancia cuxo modelo se facilitará no rexistro xeral, na sede electrónica ou páxina web do Concello de Redondela (www.redondela. gal) e será dirixida á Alcaldía, con independencia de que se admitirá calquera outro modelo no que consten os datos da persoa solicitante, DNI, domicilio, teléfono/s de contacto e correo electrónico. A presentación de solicitudes poderá facerse no rexistro xeral ou na sede electrónica do Concello de Redondela ou en calquera das formas establecidas no art.16.4, da Lei 39/2015, do 1 de outubro, do procedemento administrativo común das administracións públicas. O prazo de presentación de instancias será de 10 días hábiles, a partir do día seguinte á publicación do extracto da convocatoria no Boletín Oficial da Provincia de Pontevedra. As bases publicaranse integramente na sede electrónica, na páxina web (www.redondela. gal, no apartado de emprego público, persoal laboral temporal) e no taboleiro de anuncios do Concello de Redondela. Redondela, 26 de agosto de 2021. A alcaldesa, Digna Rosa Rivas Gómez
EXPOSICIÓN PÚBLICA PADRÓN TAXAS AUGAS 1º TRIMESTRE 2021
ADMINISTRACIÓN LOCAL — Municipal — Sanxenxo (Recadación, 04/06/2021)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 1º TRIMESTRE DE 2021, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 28 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata o 09 de XULLO de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, O ALCALDE, Telmo Martín González (asinado electrónicamente na data que figur a ao pé)
APROBACIÓN DAS BASES E CONVOCATORIA PARA A CONFECCIÓN DE LISTAS DE SUBSTITUCIÓN OFICIAL 3ª-OFICIOS VARIOS, PEÓNS E VIXIANTES
ADMINISTRACIÓN LOCAL — Municipal — Ponteareas (Persoal, oposicións, 29/06/2021)

Con data 17 de maio de 2021 aprobáronse mediante Decreto nº 2021-1209, as Bases Reguladoras do Proceso Selectivo para a Formación dunha Listaxe para nomeamentos como funcionarios interinos e contratacións laborais temporais na categoría de Oficial 3ª/Oficos Varios, Peón e Vixiante, así como a aprobación da convocatoria para a presentación de instancias no prazo de 20 días hábiles a partir do día seguinte á data de publicación deste anuncio no Boletín Oficial a Provincia. As bases publicaranse íntegras no taboleiro electrónico do Concello de Ponteareas e na páxina web www.ponteareas. gal, apartado de Oferta de Emprego Público. Ponteareas, documento asinado electronicamente. A Alcaldesa por substitución segundo o disposto no artigo 23.3 da Lei 7/1985, de 2 de abril, reguladora das Bases do Réxime Local. Mª Cristina Fernández Davila.
DH. A36.60629 CCRR VILAVEDRA–PORTAS, SOLICITUDE DE APROVEITAMENTO DE AUGAS NO LUGAR DE MONTE DE CAVADA, PARROQUIA DE ROMAI (SAN XIÁN), NO CONCELLO DE PORTAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/09/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga de M1 cáptase mediante dous tubos soterrados formigón poroso e acumúlase en arqueta circular Ø 1,14 m, 5,5 m prof. A de M2 cáptase en arqueta circular Ø 2,00 m, 5,5 m prof. A auga procedente de ambos mananciais únese para conducila mediante tubaxe 1332 m lonx. a caseta en parc.307 do pol.251 de Portas que contén 26 depósitos individuais. De cada depósito parten tubos cara ás parcelas de rega que abastece a comunidade no lugar de Vilavedra, concello de Portas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o Xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros. (Sinatura dixital).
DH. A36.68350–CCUU RAÑADOIRO, SOLICITUDE DE CONCESIÓN DUN CAUDAL DE AUGA NO LUGAR DO RAÑADOIRO, PARROQUIA DE PONTE SAMPAIO–PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 05/04/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Rañadoiro CAUDAL: 7830,90 m3/ano DESTINO: uso doméstico ORIXE: dous mananciais: M1 na parc.501 do pol.410 do catastro de Pontevedra M2 na parc.3 do pol.410 do catastro de Pontevedra LUGAR: O Rañadoiro PARROQUIA: Ponte Sampaio CONCELLO: Pontevedra M1 cáptase en mina-galería duns 14 m lonx., M2 cáptase mediante tubo drenaxe duns 6 m lonx. rematado en arqueta formigón. A auga destas dúas captacións reúnese en arqueta situada na parc.2202 do pol.409 e condúcese a dous depósitos en parc.1861 do pol.409. O primeiro emprégase como reserva e dende o segundo parte tubo de distribución ao que se conectan as acometidas das vivendas que abastece a comunidade no lugar do Rañadoiro. O sobrante verte a antiga poza de rego, en desuso. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
D. H.36.74699, Mª CARMEN HERMIDA HERMIDA, SOLICITUD DE AUTORIZACIÓN DE OBRAS PARA A MODIFICACIÓN DE EDIFICACIÓN PARA TALLER DE MAQUINARIA AGRÍCOLA NO LUGAR DE TARELA, PARROQUIA DE NIGRÁN (SAN FIZ), CONCELLO DE NIGRÁN (PONTEVEDRA).
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/03/2021)

As obras solicitadas, correspondentes ao “Proxecto básico para adecuación de edificación existente como taller para pequena maquinaria de uso agrícola, no lugar de Tarela” de soto, planta baixa e baixo cuberta e 287,30 m2 de superficie total construída, consisten no remate e finalización do edificio, actualmente en cimentación e estrutura de formigón armado, mediante execución de estrutura de cuberta, cerramento de fachadas, particións interiores, carpintarías, pavimentos, teitos, canalización de servizos e acabados, sen peche de lindes, e máis actuacións de urbanización interior da parcela de referencia catastral 54035A035000720000HZ, en zona de policía e a unha distancia de 87,49 m do leito dun regato innominado, na parroquia de San Fiz, concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
NOTIFICACIÓN DE REQUERIMENTO DE RETIRADA DE VEHÍCULOS ABANDONADOS
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 05/01/2021)

A vista dos expedientes que se tramitan neste Concello relativos ao Tratamento Residual de Vehículos abandonados en vía pública, non sendo posible realizar a notificación individual aos titulares dos vehículos da relación adxunta, ben por atoparse os interesados en domicilio descoñecido, ben por non ter atendido as anteriores notificacións de requirimento efectuadas; procédese de acordo co artigo 44 da Lei 39/2015, de 1 de outubro, do Procedemento Administrativo Común das Administracións Públicas, a realizar a súa notificación no Boletín Oficial da Provincia de Pontevedra (BOPPO), así como a través do Taboleiro de Edictos do propio Concello, para que no prazo de 15 días, os titulares dos vehículos procedan á súa retirada das dependencias municipais onde se atopan depositados. Transcorrido o prazo sinalado, esta notificación entenderase producida a todos os efectos legais. A partir do día seguinte ao vencemento do prazo sen que os propietarios procederan á retirada, os vehículos pasarán a ter consideración de residuo urbano ou municipal nos termos previstos no artigo 4.2) da Lei 10/2008, de 3 de novembro, de Residuos de Galicia, procedendo ao traslado dos vehículos a un Centro Autorizado de Tratamento de Vehículos para a súa posterior destrución e descontaminación. Todo elo, sen prexuízo das futuras reclamacións que se puideran tramitar por posibles responsabilidades ou sancións nas que houberan incorrido os titulares dos vehículos. Documento asinado a marxe A Alcaldesa, Verónica Pichel Guisande.
REVOGACIÓN DELEGACIÓN DUNHA SERIE DE COMPETENCIAS DA XUNTA DE GOBERNO LOCAL
ADMINISTRACIÓN LOCAL — Municipal — Agolada (Outros documentos, notificacións e informacións públicas, 15/04/2021)

Por Resolución da Alcaldía de data 6 de abril de 2021, vense en revogar a delegación feita pola Alcaldía na Xunta de Goberno Local para: O que se fai público en virtude do disposto no art.44.2 do Real Decreto Lexislativo 2568/86. En Agolada na data indicadas ao marxe O Alcalde da Corporación Grazia Teran Ariza DOCUMENTO ASINADO ELECTRÓNICAMENTE
CONVOCATORIA E BASES A SELECCIÓN EN RÉXIME DE INTERINIDADE DUNHA PERSOA COORDINADORA TÉCNICA É DUNHA PERSOA PROSPECTORA E ORIENTADORA LABORAL PARA A EXECUCIÓN DO "PLAN INTEGRADO DE EMPREGO"
ADMINISTRACIÓN LOCAL — Municipal — Salceda de Caselas (Persoal, oposicións, 17/12/2021)

Tramitado expediente para a selección dunha persoa coordinadora técnica dunha persoa técnica prospetora orientadora, con carácter temporal e non permanente, para a realización das actividades de execución do “Programa Integrado de Emprego do Concello de Salceda de Caselas – Salceda Emprego 2021-2022”, programa dirixido á mellora da ocupabilidade e a inserción laboral das personas traballadoras en situación de desemprego e realizado ao abeiro da ORDE da Consellería de Economía, Emprego e Industria do 7 de xuño de 2019 (DOG Núm.116 do 20.06.2019), o prazo de presentación de solicitudes será de 5 días hábiles a contar dende o día seguinte á publicación do presente anuncio. Na sede electrónica deste Concello (salcedadecaselas. sedelectronica. gal/board//) e con carácter complementario na paxina web (http://salcedadecaselas.gal/), aparecen integramente publicadas as bases que deben rexer a convocatoria e o proceso de selección. Os sucesivos anuncios desta convocatoria, cando procedan de conformidade coas bases, publicaranse na sede electrónica do Concello. Contra as presentes bases, que pon fin á vía administrativa, pódese interpor alternativamente ou recurso de reposición potestativo, no prazodun mes a contar desde o día seguinte á publicación do presente anuncio, ante a Alcaldía de Salceda de Caselas, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo, no prazo de dous meses a contar desde o día seguinte á publicación do presente anuncio, de conformidadeco artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexaresolto expresamente ou se produciu a súa desestimación por silencio. DOCUMENTO ASINADO ELECTRONICAMENTE
DELEGACIÓN DA ALCALDIA NO CONCELLEIRO CONSTANTINO CORDAL PARA CELEBRACIÓN DE MATRIMONIO–EXPTE.3136/2021
ADMINISTRACIÓN LOCAL — Municipal — Cambados (Outros documentos, notificacións e informacións públicas, 07/10/2021)

Debendo celebrarse voda civil, o día 4 de setembro, ás 13’00 horas, polos contraentes Don ENRRIQUE JESUS PABLO PENTINEL BATIZ (D. N. I.77404706T) e Dona EVELYNE GEORGETA MCHALE GRIGORIAN. (D. N. I.11964854R), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, RESOLVER: 1º.—Delegar no Concelleiro da Corporación de Cambados, D. DIAME ORTIZ DE ZUGASTI URSO, para que o día 4 de setembro do ano 2.021, actúe, por delegación desta Alcaldía, na voda civil a celebrar nesta Casa Consistorial, ás 13’00 horas, entre os contraentes Don ENRRIQUE JESUS PABLO PENTINEL BATIZ. (D. N. I.77404706T) e Dona EVELYNE GEORGETA MCHALE GRIGORIAN. (D. N. I.11964854R); e, 2º.—Que da presente Resolución se dea conta ao Sr. Concelleiro-Delegado e aos contraentes, para o seu coñecemento e oportunos efectos, remitíndose asimismo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.—A presente resolución terá efectos dende o momento da súa sinatura, sen prexuízo da súa publicación no BOPPO. Documento asinado electrónicamente.
IN407A 2021/52-4 UFD DISTRIBUCIÓN ELECTRICIDAD, S. A., AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE GONDOMAR
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 13/04/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 25 de marzo de 2021. O xefe territorial – Tomás Nogueiras Nieto.
APROBACIÓN DEFINITIVA DO ORZAMENTO XERAL DO CONCELLO 2021
ADMINISTRACIÓN LOCAL — Municipal — Pontevedra (Presupostos e cadros de persoal, 19/02/2021)

O Pleno da Corporación na sesión extraordinaria celebrada o día 15.01.2021, aprobou inicialmente os orzamentos xerais do Concello para o exercicio 2021, integrados polo orzamento do Concello e a previsión de ingresos e gastos da sociedade mercantil “Turismo de Pontevedra, S. A.”. Rematado o período de exposición pública da aprobación inicial do Orzamento Xeral do Concello, (BOP Nº 11, de data 19.01.2021) presentáronse reclamacións pola Asociación cultural UMIA VIVO e dúas pola Federación de Empleados Públicos USO. Á vista das reclamacións presentadas e dos informes técnicos emitidos e de conformidade cos ditames da Comisión de Economía e Facenda, o Pleno da Corporación, na sesión de data 15.02.2021, acordou: Primeiro.- Inadmitir as reclamacións presentadas pola Asociación cultural UMIA VIVO e pola Federación de Empleados Públicos USO (RE 9 febreiro de 2021) polos motivos expostos nos informes do Órgano de Xestión Orzamentaria e de Contabilidade e da Intervención Xeral, aos que se fai remisión expresa. Inadmitir a reclamación presentada pola Federación de Empleados Públicos USO en data 10 de febreiro de 2021 por terse presentado fora de prazo. Segundo.- Aprobar definitivamente o Orzamento Xeral do Concello para o ano 2021, integrado polo: O seu resume por capítulos é como segue: Terceiro.- Aprobar definitivamente as bases de execución que serán de aplicación á entidade local e o organismo autónomo (CSV RGEM2A9EPLOO3YIH) Cuarto.- Aprobar definitivamente o Cadro de Persoal consonte a proposta de data 14 de decembro de 2020, formulada polo Creuza De Ruijter Magrañal do servizo de Persoal e Cultura. Quinto.- O Orzamento Xeral do Concello de Pontevedra para 2021, entrará en vigor unha vez publicado o resume por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. Publicaranse ambos instrumentos, así mesmo, na sede electrónica municipal, de conformidade cos artigos 7 e 8, en relación co 5, da Lei 19/2013. Contra este acordo, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Pontevedra, á data da sinatura. O Secretario.
LISTA PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO DE SELECCIÓN DUNHA PRAZA DE AUXILIAR DE ADMINISTRACIÓN XERAL, ENCADRADA NA ESCALA DE ADMINISTRACIÓN XERAL, SUBESCALA AUXILIAR, RESERVADA A PERSOAS CON DISCAPACIDADE (CE2020F)
ADMINISTRACIÓN LOCAL — Provincial — Deputación Provincial (Persoal, oposicións, 01/02/2021)

Expediente: 2020016875 Asunto: Lista provisional de persoas aspirantes admitidas e excluidas do proceso de selección dunha praza de Auxiliar de Administración xeral, encadrada na escala de Administración xeral, subescala auxiliar, reservada a persoas con discapacidade correspondente ao Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2020F) Trámite: Aprobación O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.121, 26 de xuño de 2020, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2020F), resolveuse a aprobación da lista provisional publicada no Boletín Oficial da Provincia de Pontevedra (BOPPO) núm 201, do 19 de outubro de 2020. Con motivo dunha rectificación das bases específicas do mencionado proceso selectivo, relativa aos requisitos de acceso, publicada no Boletín Oficial da Provincia de Pontevedra (BOPPO) núm 230, do 27 de novembro de 2020, abriuse un novo prazo de presentación de instancias, sen prexuízo das xa presentadas con anterioridade, polo que RESOLVO aprobar a lista provisional de persoas aspirantes admitidas e excluídas no proceso de selección de un praza de Auxiliar de Administración xeral, encadrada na escala de Administración xeral, subescala auxiliar, reservada a persoas con discapacidade, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
RELACIÓN DEFINITIVA DAS PERSOAS ASPIRANTES QUE SUPERARON A FASE DE OPOSICIÓN E APERTURA DA FASE DE CONCURSO DO PROCESO SELECTIVO CONVOCADO PARA CUBRIR UNHA PRAZA DE OFICIAL/A CARPINTEIRO (CE2020J)
ADMINISTRACIÓN LOCAL — Provincial — Deputación Provincial (Persoal, oposicións, 21/06/2021)

Unha vez comprobada a acreditación por parte dos candidatas a acreditación de posuir o Celga 3, correspóndelle a todos os aspirantes unha puntuación no terceiro exercicio de 2,00 puntos, resultando as seguintes puntuacións totais na fase de oposición: Finalizada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos–Anexo I méritos na fase do concurso”, dispoñible na Sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación o sistema xerará unha instancia, na que se incluirán a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na Sede electrónica da Deputación de Pontevedra (https://sede.depo. gal) ou, opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e os certificados electrónicos (incluído o DNIe). O prazo para presentar as solicitudes será de 10 días hábiles, contados a partir do día seguinte ao da publicación dos resultados definitivos da fase de oposición, que se publicará no BOPPO, na Sede electrónica e no taboleiro de anuncios da Deputación, de conformidade co establecido no artigo 45 da LPACAP. Documento asinado dixitalmente ao marxe
DH. W36.75642 ROBERTO TORÍO ÁLVAREZ E GLORIA PATRICIA YAÑEZ SILVEIRA, SOLICITUDE DE AUTORIZACIÓN DE OBRAS NO LUGAR DE VILANOVA, PARROQUIA DE O HÍO (SANTO ANDRÉ), CONCELLO DE CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 05/03/2021)

Kees Causapie Salaices e Francisca Remedios Gonzalo Emilio Maazouzi Monasor. Yañez Silveira solicitan de Augas de Galicia co CIF: Q1500378C, a autorización de obras no lugar de Vilanova, parroquia de O Hío (Santo André), Concello de Cangas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.75642 As obras solicitadas consisten na construción de vivenda unifamiliar e peche, nas parcelas catastrais 36008A00400665 e 36008A00400705 O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 24 de febreiro de 2021. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DA ORDENANZA REGULADORA DAS AXUDAS DE EMERXENCIA SOCIAL DO CONCELLO AS NEVES
ADMINISTRACIÓN LOCAL — Municipal — Neves, As (Ordenanzas e Regulamentos, 11/03/2021)

Aprobada inicialmente a ORDENANZA REGULADORA DAS AXUDAS DE EMERXENCIA SOCIAL DO CONCELLO AS NEVES, por Acordo do Pleno de data 2 de marzo de 2021, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://concelloasneves.sedelectronica. gal]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. DOCUMENTO ASINADO ELECTRONICAMENTE
APROBACIÓN DA OFERTA DE EMPREGO PÚBLICO PARA O ANO 2021
ADMINISTRACIÓN LOCAL — Municipal — Catoira (Oferta de emprego público, 05/04/2021)

Conforme ao disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto do Empregado Público, procédese á publicación da Oferta de Emprego Público do Concello de Catoira para 2021, aprobada por Resolución da Alcaldía-Presidencia de data 25 do presente mes de marzo: a) Persoal laboral fixo: Profesor municipal de música e animador de actividades xuvenís. Número de vacantes: 1. Categoría: 2. Quenda de acceso: Concurso-oposición libre. b) Persoal laboral fixo: Peón de servizos varios. Número de vacantes: 2. Categoría: 5. Quenda de acceso: Concurso-oposición libre. O que se fai público para xeral coñecemento. Catoira, 25 de marzo de 2021. O ALCALDE-PRESIDENTE.- Asdo. Alberto García García.
DH. A36.61361 CONCESIÓN DUN CAUDAL DE AUGA A MARÍA MÉRITA MERA SARMIENTO, NO CONCELLO DE BARRO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 01/03/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 23 de novembro de 2020 e como resultado do expediente incoado ó efecto, outorgouse a María Mérita Mera Sarmiento unha concesión de 1012,18 m3 anuais de auga que procede dun pozo situado no lugar de Estación de Portela, na parroquia de Portela (San Mamede), no concello de Barro (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico Antonio Augusto Atxega Gonzalez de Betolaza